# Sáskáné Koronka Borbála

(?–?): színésznő. 1800-tól játszott Kolozsvárott, Nagyváradon és Debrecenben. 1807-ben férjével Pestre jött, ahol 1810-ig volt a társ. tagja, majd ekkor Debrecenen át visszatért Kolozsvárra. Fellépéseire 1812–1823 között vannak adataink. 1821-től Hajósné néven játszott. Hősnőket és anyaszerepeket alakított. F.Sz. Gróf Télpatakiné (Kotzebue: Embergyűlölés és megbánás); Szilágyi Erzsébet (Szentjóbi Szabó L.: Mátyás király választása); Zenomida (Henneberg–Schikaneder: Csörgősapka); Kapelletné (Sh.–Weise: Rómeó és Júlia).