# Csanádi Judit

(Bp., 1953. jan. 24.– ): díszlettervező, szcenikus. A Budapesti Műszaki Egyetem Építészmérnöki Karán 1976-ban szerzett diplomát. Tervezőintézetben, majd 1977–1980 között az Állami Bábszínháznál, aztán a Színházak Központi Műtermeiben dolgozott. 1985-től az Arany János Színház díszlettervezője, szcenikusa. Közben dolgozott még a Bp.-i Gyermekszínháznak, a Népszínháznak, a Szegedi Nemzeti Színháznak, a Bp.-i Kamaraszínháznak. Architektuális-konstruktív színpadépítő. Bp.-en és Prágában kiállításokon szerepelt. F.T. Kästner: Emil és a detektívek; Svarc: Hókirálynő; Jókai M.: A hulla férje.