# Kiss Mihály

(Arad, 1857–Gombospuszta, 1914. aug. 11.): színész, énekes (bariton). 1874-ben Krecsányi Ignácnál lett színész Szatmáron, nála működött 1892-ig. 1892–1907 között a Népszínház tagja volt, majd 1910-ig ismét Krecsányinál játszott. Három oktávra terjedő baritonja jól érvényesült népszínműben, operettben. Hős-, bonviván- és szerelmesszerepekben nyújtott emlékezeteset. Játékát temperamentum és humor jellemezte. Blaha Lujza partnere, Tamássy József utóda volt a Népszínházban. F.Sz. Kancsukoff (Suppé: Fatinica); Csillag Pál (Csepreghy F.: A piros bugyelláris); Lefèbre (Sardou: Szókimondó asszonyság). F.M. Cifra Jancsi (1880); Szikra Panna (1885); Az árva pipacs (1887); Sugár Borcsa (1892).