# Somorjai Éva

(Győr, 1924. júl. 24.– ): színésznő. Rózsahegyi Kálmán színiiskoláját végezte el 1946-ban. Egy évadra a kaposvári Csiky Gergely Színház szerződtette. A következő évadot a szolnoki Szigligeti Színháznál töltötte, majd a kecskeméti Katona József Színházhoz szerződött. 1949-től 1958-ig a Szegedi Nemzeti Színház tagja. 1958–59-ben az egri Gárdonyi Géza Színházban, végül 1959-től 1980-ban történt nyugdíjazásáig a debreceni Csokonai Színházban játszott. F.Sz. Diana (Vega: A kertész kutyája); Angela (Lehár F.: Luxemburg grófja); Szaffi (ifj. J. Strauss: A cigánybáró); Zília (Heltai J.: A néma levente); Warrenné (Shaw: Warrenné mestersége); Pompadour (Fall); Glavari Hanna (Lehár F.: A víg özvegy); Iduna (Burkhard: Tűzijáték).