# Dánielfy Zsolt

(Bp., 1957. máj. 6.– ): színész. Pályáját a Szkéné Színpadon kezdte amatőrként. 1981-ben elvégezte a SzAk-t és a debreceni Csokonai Színházba szerződött, amelynek ma is tagja. 1990 óta országgyűlési képviselő. Alkata bármilyen típusú szerep eljátszására alkalmassá teszi. F.Sz. Sacco (Schiller: A genovai Fiesco); Pantalone (Goldoni: Két úr szolgája); Jézus (Schwartz: Godspell); Sancho (Leigh–Wasserman: La Mancha lovagja); Mőbius (Dürrenmatt: A fizikusok).