# Dukász Anna

(Nagykároly, 1924. máj. 7.– ): színésznő, színházigazgató. Tizennyolc éves korában lépett először színpadra a nagyváradi Szigligeti Színházban, ahol 1961-ig a társ. egyik vezető művésznője volt. Ekkor Marosvásárhelyre szerződött. 1968-tól tíz éven át a sepsiszentgyörgyi Állami Magyar Színház ig.-ja. 1978-ban férjével együtt az USA-ba távozott. Széles skálájú, rendkívüli teljesítményekre képes művésznő, aki mind prózai, mind zenés darabokban emlékezetes alakításokkal tette nevét ismertté. Külső adottságaihoz mély átélőképesség és nagyfokú bensőségesség társult. Társulatvezetőként igényes játékrendet állított össze, s így jelentős szerepet játszott az egy. szakmai színvonalának felemelésében. Érdemes művész (1955). F.Sz. Tóth Flóra (Bródy S.: A tanítónő); Sylvia (Kálmán I.: A csárdáskirálynő); Olympia (Molnár F.); Alexandra del Lago (Williams: Az ifjúság édes madara); Királyné (Scribe–Mészöly D.–Fényes Sz.: Sakk-matt); Feleség (Németh L.: Papucshős); Orczy Istvánné (Illyés Gy.: Különc).

DUKÁSZ ANNA
(Lavzenyov: Szakadék)