# Nagy Iza; Izabella

(Nagyvárad, 1930. dec. 23.–Szatmárnémeti, 1988. aug. 5.): színésznő. 1953-ban végzett a marosvásárhelyi Szentgyörgyi István Színművészeti Intézetben a nagybányai színházalapító évfolyam tagjaként. Kitűnő jellemformáló adottságokkal rendelkezett, különös érzéke volt az ironikus ábrázolás iránt. F.Sz. Mirigy (Vörösmarty M.: Csongor és Tünde); Kocsma Jenny (Brecht–Weill: Koldusopera); Róza (Schönthan: A szabin nők elrablása); Pernelle asszony (Molière: Tartuffe); Avdotya (Gorkij: A nap fiai); Háziasszony (Fejes E.–Presser G.: Jó estét nyár, jó estét szerelem).