# Bethlen Margit, grófnő

(Bp., 1882. aug. 6.–Bp., 1970. jún. 7.): író, újságíró. Szimbolikus mesék és elbeszélések írásával kezdte pályafutását. 1916-ban jelent meg első novellás kötete, Mese a szomorú városról címmel. 1929. jún. 28-án, az akkor megalakult Mozdulatkultúra Egyesület szervezésében, allegórikus meséire készült mozdulatjátékokat mutatott be a három legnevezetesebb mozdulatművészeti iskola: A két angyal (Madzsar Alice), Az összefort lelkek (Szentpál Olga), Fehér királyleány (Dienes Valéria). Az ő szövegére készült az Operaházban bemutatott Örök temetés (Turnay A.–Liszt F.–Weiner L., 1934) c. pantomim is. Később színdarabokat írt. 1935–1944 között az Ünnep c. képes irodalmi magazin főszerk.-je volt.