# Sugár László

(Szeged, 1918. okt. 6.– ): színész. 1936-ban vizsgát tett az Országos Színészegyesület Színészképző Iskolájában. Különböző vidéki színházaknál játszott, Debrecen, Ungvár, Szeged, Kecskemét, Pécs színpadain szerepelt. 1950-től 1955-ig a Vidám Színpad tagja volt. 1955-ben egy évadra a kaposvári Csiky Gergely Színházhoz szerződött, 1956-tól 1974-ben történt nyugdíjazásáig a József Attila Színház művésze volt. F.Sz. Orgon (Molière: Tartuffe); Pantalone (Goldoni: Két úr szolgája); Horatio (Sh.: Hamlet); Lysander (Sh.: Szentivánéji álom); Kántor János (Kodolányi J.: Földindulás).