# Kiss Ferenc; Ferkó

(Szeged, 1850–Bp., 1903. máj. 1.): színész. 1873-ban kezdte a pályát. Biztos hangú énekes, megbízható színész volt, népszínművekben és operettbuffó szerepekben a vidék keresett művésze. F.Sz. Henri (Planquette: A corneville-i harangok); Göndör Sándor (Tóth E.: A falu rossza); Bogár (Csepreghy F.: A sárga csikó); Schneck (Zeller: A madarász).

M.A. 1873–77: Krecsányi Ignác; 1877–92: feleségével, Árpási Katalinnal együtt játszott: 1877: Aradi Gerő; 1878: Jakab Lajos; 1878–82: Beődy Gábor; 1882: Bogyó Alajos; 1883: Lászy Vilmos; 1884: Nagy Vince; 1885: Tóth Béla; 1886: Bokor; 1886–88: Somogyi Károly; 1888: Aradi Gerő; 1889: Egri János; 1890: Veszprémy Jenő; 1891: Zoltán Gyula, Leszkai András; 1892: Váradi Antal; 1892: Fekete Miksa; 1893: Bátosi Endre; 1894: Csóka Sándor.