# Eőry Gusztáv; Pordán

(Nagybereg, 1843.–Újpest, 1887. júl. 18.): jellemszínész, komikus. 1863-ban lett színész. A Nemzeti Színházban mint szerelmes hős aratott sikereket, a Népszínházban minden műfajban népszerű művész volt. F.Sz. Csorba Márton (Csepreghy: A sárga csikó); Coupeau (Zola: Pálinka). Felesége: Tóth Gizella (1843–Újpest, 1892. máj. 11.): társalgási színésznő, akivel vidéken és a Népszínházban együtt szerepelt.

M.A. 1863: Sipos; 1864: Csaby Imre; 1866: Szilágyi Béla; 1867: Aradi Gerő; 1868: Egressy Ákos; 1869: Aradi Gerő; 1870: Mosonyi Károly; 1871: Miklósy Gyula; 1872: Lászy Vilmos. 1873–75: Nemzeti Színház; 1875–1880: Népszínház; 1881: Krecsányi Ignác; 1882–87: Népszínház.