# brüsszeli magyar nyelvű színjátszás

1949. nov.-ben alakult színészekből és műkedvelőkből. Rend. Timár László, tagok: Csányi László, K. Pozsonyi Panni, Kressák Lajos, Csizy Kiss József, Kibédi Éva, Vereczkey Kálmán (Pozsonyból), Pérei Róza, Kenéz Pál voltak. Első bem.-juk 1950. jan. 22-én volt, Zilahy Lajos: Fatornyok c. darabját játszották. 1950 őszétől Földváry-Timár László vezette a társ.-ot. 1950. nov. 5-én a Liliomfit mutatták be. Új szereplők Kozma Andor, Dallos Ottó, Pósa Magda, Szabó Erzsi voltak. Következő bemutatójuk Az ősi ház volt. Amikor Földváry-Timár Chilébe települt át, a társ. vezetését Kozma Andor vette át. Az egy. további működése ismeretlen. 1962-ben egy újonnan szervezett m. színjátszó társaság Heltai Jenő: A néma levente c. darabját mutatta be.