# Tóth Erzsi; Erzsébet

(Csicser, 1952. okt. 23.– ): színésznő. 1971-től a kassai Thália Színház, majd 1981-től a komáromi Magyar Területi Színház tagja. Lírai alkata fiatal lányok és asszonyok megformálásában érvényesül. A komáromi társ.-nál drámai szerepeket is alakít bensőséges jellemábrázolással. F.Sz. Tünde (Vörösmarty M.: Csongor és Tünde); Saci (Szakonyi K.: Adáshiba); Nyina (Csehov: Sirály); Melinda (Katona J.: Bánk bán); Lina (Móricz Zs.: Rokonok); W (Csurka I.: Deficit).

TÓTH ERZSI és CSENDES LÁSZLÓ (Vörösmarty M.: Csongor és Tünde)