# New Yorki-i Magyar Kamaraszínház

(1930–?): Papp István ig., rendező alakította meg a társ.-ot a New York-i White Hallban, de gyakran játszottak a Lenox Hallban és a Longacre Theatre-ben is. Karmesterek Várady Antal és Robán András voltak. Az alkalmilag összetoborzott egy.-ben fellépett Pogány Bella, Révész Margit, Kürthy Sári, Munkácsy Piroska, Gáthy Tibor, Péchy György, Jány Tibor. Repertoárjukat művészi igényességgel állították össze: Gárdonyi Géza: A bor; Móricz Zsigmond: Sári bíró, Búzakalász; Molnár Ferenc: Az ördög, A testőr; Szép Ernő: Aranyóra c. darabjait játszották.