# Zilahy–Heltay Magyar Vígszínháza

(1928–?): Zilahy Sándor igazgató és társulata. Nevük fogalommá vált az amerikai m. színjátszás történetében. Mintegy 70 körutat szerveztek az USA és Kanada magyarlakta városaiba, hogy a m. színházkultúrát terjesszék. New York-i fellépésük gyakori színhelye volt a White Hall, Clevelandben a Bethlen Hall. 1944-ig már 800 előadást tartottak Detroittól Buffalóig. A színház egyik névadója és társig.-ja Heltay Miklós, főrend.-je Vincze András volt. Az egy. tagjai Verő Erzsi, Iván Juliska, Kedves Ilonka, Lángh Nelli, Nagy József, Newman Kornélia, Földessy Lilla, Gödry Júlia, Bányai Kovács Imre, Leskó Jolán. 1960-ban, a társ. újjászervezésekor új tagok kerültek az egy.-be: Ürményi Irma (koreográfus), Thegze Gerber Miklós (karmester), Horváth Angéla, Sugár Károly, Kapin Aranka, Vitárius György, Havassy Mimi, Nagy Lajos, Szalkay Juliska, Mikó Zsigmond, Pataky Vilma, Naszódy Sándor. Műsorukon szerepelt Herczeg F.: Déryné ifiasszony; Zerkovitz B.: Eltörött a hegedűm; Huszka J.: Szülőföldem szép határa, Erdély rózsája; Lehár F.: Luxemburg grófja; Kálmán I.: Marica grófnő.