# Állami Faluszínház (Szlovákia)

a Színházi és Dramaturgiai Tanács 1950. jan.-i ülésén határozatot hozott, hogy a Pozsonyban 1949 óta működő szlovák Faluszínház keretén belül m. nyelvű egy. is kezdjen játszani. A csoport 1950. aug. 1-jén alakult meg. Első bemutatójukat szept. 30-án, Pozsonyban, a ligetfalusi művelődési otthonban tartották: Jozef Gregor Tajovský Ha asszonyé a gyeplő c. népi játékát vitték színre Egri Viktor fordításában, Ŀubomir Smrčok vendégrendezésében. Fennállásának kilenc esztendeje alatt a mintegy 60 színész húsz szerző 24 művét mutatta be. Rendszeresen látogatták a nagyrőcei, tornaljai, komáromi, ógyallai, nagymegyeri, párkányi, királyhelmeci és nagykapocsi járások falvait. Az Állami Faluszínház 1959. aug. 1-jén szűnt meg.