# Nádas Péter

(Bp., 1942. okt. 14.– ): író. Vegyésznek készült, de tanulmányait félbeszakította és fényképész szakmunkásvizsgát tett. Fotóriporterként, majd újságíróként dolgozott a Pest Megyei Hírlapnál. 1965-től az Új Írás közölte novelláit. Szabadfoglalkozású író lett. Drámai trilógiájában új, erősen zenei ihletésű szertartás-dramaturgiát valósít meg. Színházi esszéiben az alkotáslélektan elmélyült elemzője. József Attila-díjas (1985), osztrák állami (Európa-) díjas (1991), Kossuth-díjas (1992). Drámái: Színtér (1982); Takarítás (1977); Találkozás (1979); Temetés (1980). Könyvei: Nézőtér (tanulmányok, 1984); Emlékiratok könyve (1986); Játéktér (1988).