# Simon Kázmér

(Szolnok, 1936. nov. 6.– ): színész. A SzAk-n 1963-ban szerzett oklevelet, és a szolnoki Szigligeti Színház szerződtette. 1966-tól 1979-ig a győri Kisfaludy, a következő évadban a Szegedi Nemzeti Színház tagja volt. 1980-tól 1982-ig a komáromi Magyar Területi Színházban játszott. 1982-től a győri Kisfaludy Színház művésze. F.Sz. Tybalt (Sh.: Rómeó és Júlia); Dönci (Szakonyi K.: Adáshiba); Bobcsinszkij, Postamester (Gogol: A revizor); Antonio (Sh.: Vízkereszt); Csató, Cseresznyés (Molnár F.: A doktor úr); Collot d’Herbois (Büchner: Danton halála).