# Szőllősi Nina

(?, 1843. máj. 29.–Balatonfüred, 1861. febr. 20.): színésznő, írónő. Édesapja Szőllősy Mihály igazgató, színész volt. Gyerekkorában már szerepelt apja társulatában. „Szép tehetségű színésznő – ki a vígjátékokban oly kedves jelenség” – írta róla a Hölgyfutár (1857. nov. 16.). Apja szerette volna, ha drámai szerepekben is sikert arat, de hangjának nem volt átütő ereje. Operettekben és népszínművekben viszont kitűnő volt. Elbeszéléseket és költeményeket is írt, melyek megjelentek a Játékszíni Emlényekben (1860, Magyaróvár, Eltűnt remény); a Győri Közlönyben (1860, Egy fehér rózsa története) és halála után költeményei a Hölgyfutárban (1861–62). F.Sz. Marcsa (Bayard–Saint–Georges: Marcsa az ezred lánya); és jutalomjátéka volt Győrött (1860. márc. 31.) a Cserny György (Mátray–Róthkrepf G.–Balog I.) c. drámában.

M.A. 1848: Csabay Pál; 1852–57: Szőllősy Mihály, Szuper Károly; 1858–59: Latabár Endre; 1859: Csabay Pál; 1859–60: Hidassy Elek; 1860: Hidassy Elek.