# Tóth János

(Herend, 1955. márc. 26.– ): énekes (bariton). Énektanulmányait a Zak-n 1975–1982 között Keönch Boldizsár és Jevgenyij Nyeszterenko irányításával végezte. 1982-ben III. díjat nyert a nemzetközi Erkel–Kodály Énekversenyen, és ebben az évben szerződtette az Operaház. 1989 óta rendez is. Művészi tevékenysége elismeréséül 1989-ben Liszt Ferenc-díjat kapott. F.Sz. Ochs báró (R. Strauss: A rózsalovag); Tiborc (Erkel F.: Bánk bán); Dapertutto (Offenbach: Hoffmann meséi); Wozzeck (Berg); Alberick (Wagner: A Rajna kincse). F.R. Rossini: A szevillai borbély.