# Mátray József; Maczonaky Károly

(Zenta, 1897?, febr. 25.–?): színész. Rózsahegyi Kálmán színiiskolájában tanult. 1924-ben Alapi Nándor Országos Kamara Színházához szerződött. 1927-től 1945-ig a Vígszínházban működött, de 1940–1944 között a Madách Színházban is fellépett. 1949–50-ben a Pesti Színház tagja volt. 1952–55 között az Állami Déryné Színház színésze és rend.-je, majd 1962-ig, nyugdíjazásáig a Madách Színház tagja volt. Főként karakter- és epizódszerepeket alakított. F.Sz. Levinszky (Bíró L.: Fölszállott a páva); Everett Nash (Kaufman–Hart: Örök keringő); Suffolk (Bruckner: Angliai Erzsébet). F.R. Burjakovszkij: Üzenet az élőknek; Vaszy V.: Dankó Pista.