# Fehér Károly

(Csermő, 1864–?): színész, színigazgató. Pályáját 1881-ben Grimm János társ.-ában kezdte. 1901-ben színig. lett. 1901–02-ben pl. Galgócon, Zsolnán, Zólyomban, 1902–03-ban Bártfán, Vágújhelyen, Siklóson, 1903–1905 között a Dunántúl déli részén, 1905-től 1909-ig Fogaras, Brassó, Háromszék, Csík és Udvarhely megyék kisebb helységeiben, 1909–1911 között Szászrégenben, Dicsőszentmártonban, Nagyenyeden, Fogarason, Kézdivásárhelyen játszott társ.-ával. 1911–12-ben engedélye az egész ország területére szólt, ahol nem működött színtárs. 1912-ben visszavonult.