# Kemény János

(?, 1778–Nagybánya, 1850. jan. 27.): színész. 1803–06-ban a kolozsvári társulat tagja. 1806-ban a társ. egy részével Mo.-ra jött. 1807–1810 között a pesti egy. színésze és gazdasági vezetője. 1811-ben Benke Józseffel társig.-ja volt a Komáromba kirajzott színészcsapatnak, akik 1811–12-ben Győrött is játszottak. Ezután visszatért Erdélybe. 1815–1819 között Marosvásárhely, 1819-től 1830-ig Kolozsvár színésze. Intrikusokat, majd idősebb jellemszerepeket játszott. F.Sz. Jago (Sh.: Othello); Árvai (Soden–Dugonics A.: Bátori Mária); Loska (Andrád E.: Hóravilág Erdélyben); Evald (Raupach: Molnár és gyermeke).