# Felszeghy Tibor

(Bp., 1962. dec. 3.– ): bábszínész. 1983-ban végezte el a Bábstúdiót. 1981–1984 között a pécsi Bóbita Bábszínház tagja volt. 1984-től 1991-ig a budapesti Állami Bábszínház művésze volt. 1986-ban feleségével, Niklesz Ildikóval létrehozták a budapesti Fabula Bábszínházat. Hős- és karakterszerepeket játszik. F.Sz. Árgyilus (Illyés Gy.–Giovannini K.: Tündérszép Ilona és Árgyilus); Aladdin (Gernet–Bánd A.–Devecseri G.: Aladdin és a csodalámpa); Királyfi (Károlyi A.: Hófehérke és a hét törpe); Faust (Balogh G.: Doktor Faust).