# Igló színészete

az állandó színház megnyitásáig a Bányász Szálloda nagytermében volt az alkalmilag használt játszóhely. 1851-ben Kőszegi Endre, 1891-ben Rakodczay Pál, 1893-ban Simándy Zsigmond társ.-a, 1898-ban Kiss Pál, a szepesi színikerület ig.-ja játszott itt társ.-ával. A színház alapkövét 1897. nov.-ben rakták le, és 1902. okt. 25-én nyitották meg. Tervezője Gerstner Kálmán, első ig.-ja 1905-ig Halmay Imre volt. Az észak-magyarországi színikerület ig.-ja és társ.-aik sorra követték egymást: 1906-ban dr. Farkas Ferenc, 1907-től 1911-ig Szabados László, 1912-ben Márffy Károly, 1913-tól 1917-ig Kövessy Albert társ.-a játszott a városban, 1918-tól Heltai Hugó volt az ig. A szecessziós stílusú épület ma a szlovák színjátszás központja.