# Fráter Katalin

(Székesfehérvár, 1958. júl. 3.– ): színésznő. A SzAk befejezése után, 1982-től a Miskolci Nemzeti, 1988-tól az egri Gárdonyi Géza Színház tagja. 1990-ben szerződött a Nemzeti Színházhoz. Sokoldalú színésznő, klasszikus és modern drámákban, zenés színpadi művekben egyaránt játszik. F.Sz. Ánya (Csehov: Cseresznyéskert); Euridiké (Anouilh); Velma Kelly (Kander–Ebb: Chicago); Ágika (Örkény I.: Tóték); Geschwitz grófnő (Wedekind: Lulu).