# Halmágyi Sándor

(Gyula, 1947. aug. 18.– ): színész. A SzAk-n 1975-ben végzett. 1972-től a szolnoki Szigligeti és a Miskolci Nemzeti, majd 1975-ben a veszprémi Petőfi Színházban játszott. 1976–1979 között a szolnoki Szigligeti Színház, ezt követően a Mafilm társ.-ának tagja. 1986-ban ismét Szolnokra, 1988-ban pedig a győri Kisfaludy Színházhoz szerződött. Érdekes, intellektuális szerepfelfogású művész. F.Sz. Macbeth (Sh.); Slim (Steinbeck: Egerek és emberek); Lázár (Csokonai V. M.: Özvegy Karnyóné).