# Lenkey Hedvig

(Petresd, 1877. aug. 4.–Tasmánia, 1970. júl. 18.): színésznő. A SzAk-ról a Vígszínházhoz szerződött, amelynek megnyitásakor ő mondta el a Prológust. 1896-ban férjhez ment, nem szerepelt, majd 1899-ben szerződött vissza a Vígszínházhoz. 1903-ban átszerződött a Nemzeti Színházhoz mint drámai hősnő és társalgási színésznő. Elsőként alakította a saját fordításában előadott Hedda Gabler (Ibsen) címszerepét és a Kis Eyolf (Ibsen) Astáját. Legnagyobb sikerét Roxane (Rostand: Cyrano de Bergerac) szerepében aratta. 1914-ben nyugalomba vonult, azután Ausztráliában élt.