# Lehoczky Zsuzsa

(1936. júl. 18.– ): színésznő. 1949-ben Szegedre szerződött táncosnőnek, 1956-tól a kaposvári Csiky Gergely Színház, 1957-től a Szegedi Nemzeti Színház színésze, 1962 óta a Fővárosi Operett-színház tagja. Ének- és tánckészsége, sajátos humora kiválóan érvényesül szubrettszerepeiben. Jászai Mari-díjas (1966, 1974), érdemes (1981) és kiváló művész (1989). F.Sz. Bessy (Jacobi V.: Leányvásár); Daisy (Ábrahám P.: Bál a Savoyban); Maya (Fényes Sz.); Lili (Hervé); Eliza (Lerner–Loewe: My Fair Lady); Denise (Hervé: Nebáncsvirág); Clara (Fényes Sz.: Florentin kalap); Szerafin (Csiky G.–Kardos G. Gy.–Fényes Sz.: A nagymama); Bozena (Kálmán I.: Marica grófnő); Roxie Hart (Kander–Ebb: Chicago); Marie Dindon (Herman–Fierstein: Őrült nők ketrece).

LEHOCZKY ZSUZSA – Eliza Doolittle (Lerner–Loewe: My Fair Lady)