# Vajay Erzsi

(Majszin, 1917. júl. 20.– ): színésznő. A tanítóképző főiskola elvégzése után Pünkösti Andor tanítványa volt, majd a Madách Színházban szerepelt. 1944-ben a Nemzeti Színház szerződtette. 1945 után győri, miskolci, szegedi színész volt. 1950-től 1955-ig a Nemzeti Színház művésze, ezután az egri színházban, 1965-től 1969-ig pedig a győri Kisfaludy Színházban játszott. Kezdetben naivákat, később erőteljes humorú karakterszerepeket alakított. F.Sz. Solvejg (Ibsen: Peer Gynt); Zília (Heltai J.: A néma levente); Higginsné (Shaw: Pygmalion).