# Palóczy Frigyes

(Temesvár, 1932. máj. 2.– ): színész. Bukaresti, kolozsvári tanulmányok után 1955-ben szerzett diplomát a marosvásárhelyi Szentgyörgyi István Színművészeti Intézetben. 1958-ig a kolozsvári Magyar Színház, majd 1977-ig a nagyváradi Állami Magyar Színház tagja volt. 1977-től 1988-ig a Miskolci Nemzeti Színházban szerepelt. 1988–92-ben a zalaegerszegi Hevesi Sándor Színház művésze volt. Pályája kezdetén drámai hősöket alakított, később főként zenés darabok karakterszerepeit játszotta. Önálló esteket, színművek keresztmetszeteit adja elő nagy mesterségbeli tudással. F.Sz. Don Carlos (Schiller); Teodoro (Vega: A kertész kutyája); Haimón (Szophoklész: Antigoné); Harrison (Jacobi V.: Leányvásár); Kelemen igazgató (Eisemann M.: Én és a kisöcsém).