# Szentendrei Teátrum

Szentendre főterén, a nyári idényben tartott szabadtéri játékok. Első előadása Békés István kezdeményezésére 1969. júl. 5-én volt, amikor bemutatásra került a 18. sz.-i ismeretlen m. szerző Comico-tragoedia c. műve, valamint Szalkay Antal 1793-ban magyarított zenés darabja, a Pikko herceg és Jutka Perzsi c. komédia. A Szentendrei Teátrum műv.-i vez.-je Békés András volt. Az évek során különböző – mindig vidám, tréfás, humoros, a helyszín jellegének megfelelő – produkciók kerülnek bemutatásra.