# Klenovics György

(Bp., 1870. márc. 9.–?): színész, rendező. Három évet végzett a SzAk-n, de oklevelet nem kapott. Drámai hős volt zengő hanggal, daliás termettel. Fellépett vígjátékban, színművekben is. Kolozsvárott, ahol 1892-től 1898-ig volt tag, E. Kovács Gyula tanította tovább. Utoljára 1924-ben Pécsett volt szerződésben. F.Sz. Shakespeare-szerepein (Hamlet, Macbeth, Othello, Lear) kívül Ádám (Madách I.: Az ember tragédiája); Bánk bán (Katona J.); Konstantin (Herczeg F.: Bizánc); Laci (Rákosi J.: Magdolna); John Gabriel Borkmann (Ibsen); Ferdinánd (Schiller: Ármány és szerelem).

M.A. 1892–98: Kolozsvár; 1895: Debrecen; 1898–1900: Győr; 1900–08: Temesvár, Debrecen, Nagyvárad, Szeged; 1908: Temesvár-Buda; 1909–11: Pozsony, Városligeti Színház; 1915–23: Miskolc, Szeged; 1924: Pécs.