# Sárossy–Heltay Magyar Színháza

(1952–1954): 1952. szept. 21-én a New York-i White Hallban mutatkozott be a társulat, melynek ig., rendezője Sárossy Szüle Mihály, társig., zenei vezetője Heltay Miklós volt, aki korábban komikusi szerepkörben aratott sikert. Színészek voltak Emődy Margit, Mórocz Gabi, Iván Dezső, Farkas Marika, Kondor Mariska, Márk Lajos. Műsorukon általában a könnyed szórakoztatást szolgáló sikerdarabok szerepeltek: Erdős Mihály–Boros Elemér: Báthory Erzsébet; Gárdonyi Géza: Göre Marcsa Amerikában. Kétévi működés után a színház megszűnt.