# Szász Károly

(Szabadszállás, 1865. nov. 11.–Bp., 1950. márc. 21.): politikus, író, kritikus. Tisza István párthíveként került a politikai életbe. Az irodalomban is konzervatív, jobboldali elveket hirdetett. Színikritikái az Uránia, 1919-től a 8 órai Újság c. lapban jelentek meg. 1916-tól a Kisfaludy Társaság, 1922-től a Magyar Tudományos Akadémia levelező, 1940-től tiszteletbeli tagja volt. Beválasztották az Országos Színházművészeti Tanácsba (1920–1922). Drámákat is írt, amelyek nem arattak sikert. Könyvei: Várszínházi emlékek (1921); Színésznők (1927); A magyar dráma története (1939). Drámái: A múzsa (1892); Katolnai úr házasodik (1894); Kántorné (1907).