# Mukk József

(Gödöllő, 1962. febr. 23.– ): énekes (tenor). Tanulmányait Mátés Katalin, majd 1987–1991 között a Zak-n Sólyom Nagy Sándor osztályában folytatta. 1989-ben III. helyezést ért el a grazi Schubert-dalversenyen, 1990-ben pedig Rómában a Bucchi-dalversenyen. A Magyar Köztársaság Művészeti Alapja Nívódíjban részesítette a kortárs művek előadásáért. Közreműködik több Hungaroton és Naxos lemezfelvételen, valamint televíziós operákban. Szegeden Taminoként (Mozart: A varázsfuvola) debütált 1992-ben. 1991-ben lett az Operaház ösztöndíjasa, 1992-től magánénekese, ahol a társ. ígéretes Mozart-tenorjaként tartják számon. F.Sz. Titusz (Mozart); Nemorino (Donizetti: Szerelmi bájital).