# Komédia

(1927–1944): a Jókai tér 10. sz. alatti épület eredetileg Komor Marcell és Jakab Dezső tervei szerint filmszínháznak épült. A Komédia 1927. szept. 16-án nyílt meg Rott Sándor ig.-sával. Egy év múlva Somogyi Kálmán az ig. 1828–1932 között Komédia Orfeum néven kabarévarieté műsort játszott. 1932 őszétől Salamon Béla szereplésével a kabaréműsor dominált. Főrend. Virágh Jenő, majd Tábori Emil és Herczeg Jenő. 1938-tól Perényi József, 1940-től Misoga László vezette. Műsoraiban a műfaj legkiválóbb képviselői, írói között Harmath Imre, Kellér Dezső, Nóti Károly, Vadnai László, Rejtő Jenő, Nádassi László, Kővári Gyula jelenetei, tréfái szerepeltek. Utolsó bem.-ja 1944. ápr. 1-jén volt.