# Petri László

(?– ): színész, rendező, színházigazgató. Pályakezdőként a győri Kisfaludy Színházhoz került. Az 1956-os forradalom után feleségével, Petri Marikával együtt emigrált az USA-ba, ahol 1957-ben hivatásos színészekből álló kooperatív (osztalékos) színtárs.-ot alakított New York-i Magyar Operettszínház néven. Sikeres előadásaikkal hamar meghódították az amerikai m. közönséget. Petri László sokoldalú tehetsége, művészi igényessége, jó szervezőkészsége látszott a társ. munkáján. Bérletet hirdetett, rendezett, koreografált és játszott kis csapatával. Bp.-ről érkezett vendégművészeket gyakran léptetett fel. Ő hívta meg Bilicsi Tivadart (1965, 1970), Latabár Kálmánt (1965), Bársony Rózsit (1967), Sárdy Jánost (1967), Petress Zsuzsát, Feleki Kamillt, Rátonyi Róbertet (1968), Honthy Hannát (1969). Halász Péter szerint ő „a legtürelmesebb, legkitartóbb és legszenvedélyesebb amerikai m. színigazgató”. F.Sz. Miska (Szirmai A.: Mágnás Miska); József (Huszka J.: Lili bárónő); Dr. Sárkány (Molnár F.: A doktor úr); Endrei (Kálmán I.: A csárdáskirálynő). F.R. Szirmai A.: Mágnás Miska; Erdélyi M.: A csavargólány; Lehár F.: A mosoly országa; Jacobi V.: Sybill, Leányvásár.