# Szanati József

(Bp., 1914–Kolozsvár, 1975): énekes (basszus). Tanulmányait Rékay Nándor és Székely Mihály növendékeként végezte. Pályafutását 1939-ben kezdte az Operaház énekkarában. 1941–44-ben a Kolozsvári Nemzeti Színház tagja volt. 1945-ben és 1947-ben Szegeden, ill. Bp.-en is fellépett. 1949–1967 között a kolozsvári Állami Magyar Opera magánénekese, aki hangversenyénekesként is elismert volt. Rendszeresen közreműködött a televízióban, ill. a rádióban. F.Sz. II. Fülöp (Verdi: Don Carlos); Sparafucile (Verdi: Rigoletto); Mephisto (Gounod: Faust); Falstaff (Verdi); Czillei (Erkel F.: Hunyadi László); Pogner (Wagner: A nürnbergi mesterdalnokok).