# Hidas Hedvig; Bruckner

(Bp., 1915. dec. 6.– ): táncosnő, balettmester, balettigazgató, pedagógus. Az Operaház balettiskolájában Brada Ede, Cieplinski Jan növendéke, majd a társ. magántáncosnője volt 1932–1939 között. Balettmesteri munkáját az 1950-ben alakuló ÁBI-ben kezdte, ahol nagyszerű művészek sorát nevelte fel. Az Intézet ig.-ja 1961–1971 között, majd ismét balettmestere lett. 1959–1973 között a Fővárosi Operettszínház tánckarát vezette. Érdemes művész (1975). F.Sz. főszerep (Cieplinski: Sába királynője); Coppélia (Brada R.: A szent fáklya); főszerep (Brada E.: Babatündér).