# Fazekas Imre

(Lédec, 1919. dec. 26.– ): színész. 1954-től 1984-ig, nyugdíjba vonulásáig a komáromi Magyar Területi Színház tagja. Pályafutása első évtizedében általában a falusi gazdák, munkások és funkcionáriusok „pozitív” figuráit alakította. Később repertoárjának leggazdagabb részét a vj.-i szerepek alkották, amelyek a színész fizikai adottságaira, vitalitására, éberségére és humorára épültek. Érdemes művész (1980). F.Sz. Von Walter (Schiller: Ármány és szerelem); Danforth (Miller: A salemi boszorkányok); Pápa (Háy Gy.: Isten, császár, paraszt); Döbrögi (Fazekas M.–Móricz Zs.: Ludas Matyi); Volpone (Jonson); Sir John Falstaff (Sh.: A windsori víg nők).