# Romhányi Ibi

(Törökkanizsa, 1939. márc. 12.– ): színésznő. Műkedvelőként került Szabadkára 1959-ben, ahol főszerepeket alakított. Nagy drámai szerepek megformálója. 1969-ben az Újvidéki Rádió színészegy.-éhez, majd 1988-ban az Újvidéki Színházhoz szerződött. 1969-ben kapta meg a legrangosabb jugoszláv színészi elismerést, a Sterija-díjat. 1975-ben a Kis- és kísérleti színházak fesztiválján Szarajevóban Aranykoszorúval tüntették ki. F.Sz. Alison (Osborne: Dühöngő ifjúság); Éva (Madách I.: Az ember tragédiája); Borbála (Háy Gy.: Isten, császár, paraszt); Gertrudis (Katona J.: Bánk bán); Alice (Dürrenmatt: Play Strindberg); Olga (Csehov: Három nővér); Ljubov Andrejevna (Csehov: Cseresznyéskert); Laura Lenbach (Krleža: Agónia); Lyśa (Kohout: Ilyen nagy szerelem); Glória (Marinković); Josie Hogan (O’Neill: Boldogtalan hold); Ellen (Schisgal: Szerelem, ó!); Claire Zachanassian (Dürrenmatt: Az öreg hölgy látogatása); Kurázsi mama (Brecht); Alvingné (Ibsen: Kísértetek). – Ir. Gerold L.: Színházesszék (Újvidék, 1985).