# Trocadero Kabaré

az 1901-ben megnyílt Király u. 77. sz. alatti Tátra Kávéházban 1910-ben Nemzetközi Cabaret néven német és m. nyelvű műsort játszottak. 1911-ben Grüner Jakab tulajdonos Trocadero Kabaréra változtatta nevét. 1919-ben fia, Oszkár vette át a kabarét, aki jól pergő, színes műsort játszott. 1921-től Harmath Imre, a jónevű librettista és kabarészerző vezette a Trocadero Kabarét. Társ.-a a műfaj legjobb erőiből állott: Sólyom Janka, Haraszti Mici, Békeffi László, Salamon Béla, Sziklai József. Egy év múlva Salamon Béla és Ferenczy Károly próbálkozott kabaréműsorral, Új Trocadero néven. 1925-től Európa Nagykávéház, 1926. márc.-ban Lovászy Károly és Sándor József Pengő Kabaré néven egyetlen műsort mutatott be itt. 1927-ben a kabaré megszűnt.