# Szentgyörgyi Lenke

(?–?): színésznő. Rákosi Szidi színésziskoláját végezte, 1903-ban a Magyar Színház, majd a Király Színház tagja volt (1905–1909). 1907-ben a Bonbonièrre Kabaréban is szerepelt. Ezután vidékre került: 1908–1910 között Pozsonyban, 1910–1912 között Győrben játszott. 1913-ban házassága miatt visszavonult a színpadtól. Naiva- és szubrettszerepeket alakított. F.Sz. Gaston (Czobor K.: A hajdúk hadnagya); Gábor diák (Huszka J.: Gül Baba); Póli (Verő Gy.: Falusi madonna).