# Iványi Antal

(Kassa, 1873. márc. 17.–?, 1949. márc. 2.): színész. 1888-ban Balassa Károly kecskeméti társ.-ához szerződött, és mint naturbursch a társ. vezető színészei közé tartozott 1896-ig, amikor Kolozsvárra, majd 1896–1900 között Bp.-re szerződött a Magyar Színházhoz. 1900–01-ben visszatért Kolozsvárra, majd 1903–05-ben Aradon, Debrecenben és 1905–09-ben Szegeden működött mint szalonkomikus. A világháborúban katona volt. 1924-ben ment nyugdíjba. F.Sz. Bagó (Kacsoh P.: János vitéz); Tom (Bokor J.: A kis alamuszi); Polilla (Moreto y Cabana: Közönyt közönnyel).