# Szende Ferenc

(Alpár, 1887. ápr. 5.–Buenos Aires, 1955. dec.): énekes (basszbariton). Tanulmányait a bajai tanítóképzőben végezte, majd vidéki társ.-oknál énekesként és karmesterként működött. 1909-től Bátaszéken kántor, rövid ideig a Krecsányi-féle színtárs. tagja. 1913–1938 között az Operaház magánénekese, 1932-től örökös tagja, 1944-ig rend.-je volt. Hősbariton szerepkörben énekelt, főként Mozart és Wagner szerepekben nyújtott kiemelkedő alakításokat. Széles repertoárja közel 100 szerepet ölelt fel. Gyakran vendégszerepelt külföldön, opera-előadásokon és hangversenyeken mint oratóriumszólista. Ő énekelte először m. színpadon Ochs bárót (R. Strauss: A rózsalovag), de szerepköre a Wagner hősbariton szólamoktól a könnyebb olasz comprimario-szerepekig terjedt. Énekesként operaházi működésének 25. évfordulóján, 1938-ban búcsúzott a színpadtól. 1944-ben külföldre távozott. F.Sz. Hans Sachs (Wagner: A nürnbergi mesterdalnokok); Leporello (Mozart: Don Giovanni); Germont (Verdi: Traviata).

SZENDE FERENC