# Déry Hugó

(Szekszárd, 1887. máj. 26.–Bp., 1949. márc. 6.): színész. 1922–1926 között Csehszlovákiában kezdte pályáját. 1927–28-ban az Új, 1928–29-ben a Fővárosi Operett, 1929–30-ban a Fővárosi Művész, 1931–32-ben a Városi, 1935–36-ban a Royal Színház szerződtette. 1930-ban fellépett az Omnia és a New York Kabaréban. A főváros szinte valamennyi magánszínházában játszott epizódszerepeket. 1945-től 1949-ig a Fővárosi Operettszínház tagja volt. F.Sz. Güntler (Lehár F.: A drótostót); Második batlan (An-Ski: Dybuk); Mózsi kocsmáros (Lehár F.: Cigányszerelem).