# Mezey Lajos

(?, 1918. aug. 2.– ): színész. A Vígszínházban, Hegedüs Tibor Stúdiójában kezdte pályáját 1938-ben. 1942–43-ban az egri Stagione Színházban, 1943–46-ban a Vígszínházban. 1946–1949 között a debreceni Csokonai, 1949–51-ben a győri Kisfaludy, 1951–1955 között a Honvéd, majd A Magyar Néphadsereg Színházában szerepelt. 1955-től a Szegedi Nemzeti és az Állami Déryné, 1961-től a kecskeméti Katona József, majd a Nemzeti Színházban játszott. Pályája során drámai hősöket, szerelmes- és karakterszerepeket alakított. F.Sz. Rómeó (Sh.: Rómeó és Júlia); Ádám (Madách I.: Az ember tragédiája); Helmer, Rank (Ibsen: Nóra).