# Török Miklósné; Szakáll Róza

(Debrecen, 1849–?): színésznő. Szakáll Antal húga, Zöldy Miklós nevelt lánya. Gyermekkorától szerepelt színpadon. 1861-től húsz évig Debrecenben játszott rövid megszakításokkal, 1900-ban Krecsányi Ignác társ.-ától ment nyugállományba. A vidék elismert kiválósága, szendéje, majd drámai színésznője volt; a Nemzeti Színház többször próbálta szerződtetni, de nem hagyta el a vidéki színpadot. F.Sz. Szederváry Camilla (Csiky G.: Proletárok); Erzsébet (Szigeti I.: Rang és mód); Leonora hercegnő (Feuillet: Delila); Dolores (Sardou: A haza).

M.A. 1861–81: Debrecen (kivéve: 1863–64: Győr); 1865–67: Arad; 1875–76: Arad; 1876–77: Székesfehérvár; 1881: Nyíregyháza; 1882–83: Szeged; 1883–85: Győr; 1885–86: Székesfehérvár; 1886–87: Szabadka; 1887–90: Kolozsvár; 1890–93: Székesfehérvár; Szeged, majd Győr; 1893–94: Szabadka; 1894–1900: Temesvár, Pozsony.