# Mezei Andor; Meizl

(Pest, 1869. júl. 6.–Kolozsvár, 1926. márc. 6.): színész, énekes (bariton). 1893-ban Selmecbányán lépett színpadra Dobó Sándornál. Nála játszott 1897-ig. 1897–1899 között Buda, Temesvár, Pozsony társ.-aiban lépett fel. Ezután Pécs (1899–1902), Debrecen (1902–1905), Szeged (1905–1911), Nyíregyháza következett. Később Mezei Béla társ.-ában játszott. Az első világháborúban katona volt, majd Kolozsvárra szerződött. 1919-ben a romániai magyar Színészegyesület irodaig.-jának választották. 1926-ban ment nyugdíjba. F.Sz. Beppo (Huszka J.: Aranyvirág); Göndör Sándor (Tóth E.: A falu rossza); Martin, bányamester (Zeller: A madarász).